**DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-56 „DĖL ROKIŠKIO RAJONO SAVIVALDYBĖS ŠVIETIMO ĮSTAIGŲ VADOVŲ DARBO APMOKĖJIMO SISTEMOS PATVIRTINIMO“ PAKEITIMO**

2021 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 1, 3, 5, 6, 7, 9, 12, 14 straipsnių ir 1, 2, 3, 4, 5 priedų pakeitimo įstatymu, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės švietimo įstaigų vadovų darbo apmokėjimo sistemos, patvirtintos Rokiškio rajono savivaldybės tarybos 2021 m. kovo 26 d. sprendimu Nr. TS-56 „Dėl Rokiškio rajono savivaldybės švietimo įstaigų vadovų darbo apmokėjimo sistemos patvirtinimo“, 1 priedą ir jį išdėstyti taip:

 „Rokiškio rajono savivaldybės

 švietimo įstaigų vadovų

 darbo apmokėjimo sistemos

 1 priedas

**SAVIVALDYBĖS ĮSTAIGŲ VADOVŲ (IŠSKYRUS MOKYKLŲ IR PAGALBOS ĮSTAIGŲ VADOVŲ) PAREIGINĖS ALGOS PASTOVIOSIOS DALIES KOEFICIENTAI**

 (Baziniais dydžiais)

| Valstybės ar savivaldybių įstaigų grupė | Vadovaujamo darbopatirtis(metais) | Pastoviosios dalies koeficientai, jeigu pareigybės lygis A |
| --- | --- | --- |
| vadovų |
| II grupė(51–200 pareigybių) | iki 5 | 8,8–13,7 |
| nuo daugiau kaip 5 iki 10 | 8,9–13,9 |
| daugiau kaip 10 | 9–14,1 |
| III grupė(50 ir mažiau pareigybių) | iki 5 | 8,5–13,3 |
| nuo daugiau kaip 5 iki 10 | 8,6–13,5 |
| daugiau kaip 10 | 8,7–13,7“ |

2. Pakeisti Rokiškio rajono savivaldybės švietimo įstaigų vadovų darbo apmokėjimo sistemos, patvirtintos Rokiškio rajono savivaldybės tarybos 2021 m. kovo 26 d. sprendimu Nr. TS-56 „Dėl Rokiškio rajono savivaldybės švietimo įstaigų vadovų darbo apmokėjimo sistemos patvirtinimo“, 2 priedo:

2.1. 1 punktą ir jį išdėstyti taip:

„1. Mokyklų vadovų pareiginės algos pastoviosios dalies koeficientai:

 (Baziniais dydžiais)

|  |  |
| --- | --- |
| Mokinių skaičius  | Pastoviosios dalies koeficientai |
| pedagoginio darbo stažas (metais) |
| iki 10 metų | nuo daugiau kaip 10 iki 15 | daugiau kaip 15 |
| iki 200 | 12,54 | 13 | 13,31 |
| 201–400 | 13,7 | 13,82 | 13,83 |
| 401–600 | 13,75 | 13,84 | 13,88 |
| 601–1000 | 14,75 | 14,78 | 14,81 |
| 1001 ir daugiau | 14,78 | 14,8 | 14,85“ |

2.2. 11 punktą ir jį išdėstyti taip:

„11. Švietimo pagalbos įstaigų vadovų, kurių darbas laikomas pedagoginiu, pareiginės algos pastoviosios dalies koeficientai:

(Baziniais dydžiais)

|  |  |  |
| --- | --- | --- |
| Pareigybių skaičius | Vadovaujamo darbo patirtis (metais) | Pastoviosios dalies koeficientai, jeigu pareigybės lygis A |
| 50 ir mažiau pareigybių | iki 5 | 11,42–13,3 |
| nuo daugiau kaip 5 iki 10 | 11,59–13,5 |
| Nuo daugiau kaip 10 | 11,77–13,7“ |

3. Šio spendimo 1 ir 2 punktai įsigalioja 2022 m. sausio 1 d.

4. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-56 „DĖL ROKIŠKIO RAJONO SAVIVALDYBĖS ŠVIETIMO ĮSTAIGŲ VADOVŲ DARBO APMOKĖJIMO SISTEMOS PATVIRTINIMO“ PAKEITIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekto tikslas – pakeisti Rokiškio rajono savivaldybės švietimo įstaigų vadovų darbo apmokėjimo sistemos 1 ir 2 priedą (toliau – Sistema), patvirtintą Rokiškio rajono savivaldybės tarybos 2021 m. kovo 26 d. sprendimu Nr. TS-56, nes priimtas Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 1, 3, 5, 6, 7, 9, 12, 14 straipsnių ir 1, 2, 3, 4, 5 priedų pakeitimo įstatymas.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymas, Rokiškio rajono savivaldybės švietimo įstaigų vadovų darbo apmokėjimo sistema, patvirtinta Rokiškio rajono savivaldybės tarybos 2021 m. kovo 26 d. sprendimu Nr. TS-56.

 **Sprendimo projekto esmė.**

Sprendimo projekto:

-1 punkte keičiamas Sistemos 1 priedas – padidinti savivaldybės įstaigų vadovų minimalūs pareiginės algos koeficientai – 8,8; 8,9; 9; 8,5; 8,6; 8,7 (buvo 6,8; 6,9; 7; 6,5; 6,6; 6,7). Pareiginės algos pastoviosios dalies koeficientų maksimali intervalo riba nepakeista.

-2 punkte keičiamas Sistemos 2 priedas: 2.1 papunktyje pakeisti mokyklų vadovų pareiginės algos pastoviosios dalies koeficientai – pedagoginio darbo stažas iki 10 metų: 12,54; 13,7; 13,75; 14,75; 14,78 (buvo 10,71; 11;7; 11,74; 12,6; 12,62); pedagoginio darbo stažas nuo daugiau kaip 10 iki 15 metų: 13; 13,82; 13,84; 14,78; 14,8 (buvo 11,1; 11,8; 11,82; 12,62; 12,64); pedagoginio darbo stažas daugiau kaip 15 metų: 13,31; 13,83; 13,88; 14,81; 14,85 (buvo 11,37; 11,81; 11,85; 12,65; 12,68), 2.2 papunktyje padidinti minimalūs pagalbos įstaigų vadovų pareiginės algos koeficientai – 11,42; 11,59; 11,77 (buvo 9,75; 9,9; 10,05), koeficientų maksimali intervalo riba nepakeista.

**Laukiami rezultatai.**

 Švietimo įstaigų vadovų darbo apmokėjimas reglamentuotas galiojančiais ir aktualiais teisės aktais.

 **Finansavimo šaltiniai ir lėšų poreikis**.

Lietuvos Respublikos valstybės biudžeto (mokymo lėšos) ir savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė